title: 2008/635/EK: A Bizottság határozata ( 2008. július 22. ) a harmadik országok, spermagyűjtő központok és embriógyűjtő munkacsoportok jegyzéke, valamint a bizonyítványkiállítás követelményei tekintetében a juh- és kecskefélék spermájának, embrióinak és petesejtjeinek Közösségbe történő behozataláról (az értesítés a C(2008) 3625. számú dokumentummal történt) (EGT-vonatkozású szöveg)

text:
               2.8.2008

               HU

               Az Európai Unió Hivatalos Lapja

               L 206/17

      A BIZOTTSÁG HATÁROZATA

   (2008. július 22.)
   a harmadik országok, spermagyűjtő központok és embriógyűjtő munkacsoportok jegyzéke, valamint a bizonyítványkiállítás követelményei tekintetében a juh- és kecskefélék spermájának, embrióinak és petesejtjeinek Közösségbe történő behozataláról
   (az értesítés a C(2008) 3625. számú dokumentummal történt)
   (EGT-vonatkozású szöveg)
   (2008/635/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (2) bekezdésének b) pontjára, 17. cikke (3) bekezdésére, 18. cikke (1) bekezdésének első franciabekezdésére, valamint 19. cikke bevezető fordulatára és b) pontjára,
   mivel:

               (1)

               A 92/65/EGK irányelv azon állatok, spermák, petesejtek és embriók Közösségen belüli kereskedelmét és Közösségbe történő behozatalát szabályozó állat-egészségügyi követelményeket állapítja meg, amelyek nem tartoznak az irányelvben említett különös közösségi jogszabályokban megállapított állat-egészségügyi követelmények hatálya alá. Az irányelv előírja azon harmadik országok vagy harmadik országok azon részei jegyzékének létrehozását is, amelyek a II. fejezetben meghatározottakkal egyenértékű biztosítékokat képesek nyújtani, és amelyekből a tagállamok behozhatják a juh- és kecskefélék spermáját, petesejtjeit és embrióit.

               (2)

               A 92/65/EGK irányelv előírja a harmadik országokban található azon sperma- és embriógyűjtő munkacsoportok jegyzékének létrehozását is, amelyek tekintetében e harmadik országok képesek megadni az irányelv 11. cikkében említett biztosítékokat.

               (3)

               A juh- és kecskefélék petesejt- és embriógyűjtő munkacsoportjai tekintetében azonban – a közösségi jogszabályok egységessége érdekében és figyelembe véve a nemzetközi nómenklatúrát – ebben az esetben a „gyűjtőközpontok” kifejezés helyett megfelelőbb az „embriógyűjtő munkacsoportok” kifejezés használata.

               (4)

               A 92/65/EGK irányelv előírja, hogy a juh- és kecskefélék Közösségbe történő behozatalra szánt spermáját, petesejtjeit és embrióit egészségügyi bizonyítványnak kell kísérnie, amelynek mintáját az irányelvvel összhangban kell létrehozni.

               (5)

               A 92/65/EGK irányelv specifikus állat-egészségügyi követelmények vagy az irányelv által előírtakkal egyenértékű biztosítékok létrehozását is előírja a juh- és kecskefélék spermájának, petesejtjeinek és embrióinak Közösségbe történő behozatala tekintetében.

               (6)

               A tagállamok által a juh- és kecske-, valamint lófélék spermájának, petesejtjeinek és embrióinak, továbbá sertésfélék petesejtjeinek és embrióinak behozatalára feljogosított harmadik országok ideiglenes jegyzékének megállapításáról szóló, 1994. január 31-i 94/63/EK bizottsági határozat (2) előírja, hogy a tagállamoknak engedélyezniük kell a juh- és kecskefélék spermájának, petesejtjeinek és embrióinak Közösségbe történő behozatalát azon harmadik országokból, amelyek szerepelnek a 79/542/EGK tanácsi határozat (3) mellékletében található jegyzékben, és amelyekből a juh- és kecskefélék körébe tartozó élő állatok behozatala engedélyezett.

               (7)

               A 94/63/EK határozatot most hatályon kívül helyezi a 2008/636/EK bizottsági határozat (4).

               (8)

               Ezért ebben a határozatban kell létrehozni azon harmadik országok jegyzékét, amelyekből a tagállamoknak engedélyezniük kell a juh- és kecskefélék spermájának, petesejtjeinek és embrióinak behozatalát.

               (9)

               Ugyancsak ezzel a határozattal kell létrehozni azon spermagyűjtő központok és embriógyűjtő munkacsoportok jegyzékét, amelyekből a tagállamoknak engedélyezniük kell a harmadik országokból származó juh- és kecskefélék spermájának, petesejtjeinek és embrióinak behozatalát.

               (10)

               A 92/65/EGK irányelv 17. cikkének (3) bekezdése rendelkezik azon spermagyűjtő központok és embriógyűjtő munkacsoportok jegyzékének módosítási eljárásáról, melyekből a tagállamoknak engedélyezniük kell a juh- és kecskefélék spermájának, petesejtjeinek és embrióinak behozatalát. A módosított jegyzékeket közzé kell tenni a Bizottság weboldalán (5).

               (11)

               A közösségi jogszabályok összhangja érdekében a juh- és kecskefélék spermájának behozatalához rendszeresített egészségügyi bizonyítvány e határozatban rögzített mintájában figyelembe kell venni a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvben (6) meghatározott, a tenyésztésre szánt juh- és kecskefélék Közösségen belüli kereskedelmére vonatkozó követelményeket és az ezen állatokra vonatkozó sajátos vizsgálati rendszert.

               (12)

               A tenyésztésre szánt juh- és kecskefélék Közösségbe történő behozatalára vonatkozó állat-egészségügyi feltételeket a 79/542/EGK határozat állapítja meg. Ezeket a követelményeket ugyancsak figyelembe kell venni a juh- és kecskefélék spermájának behozatalára szolgáló, e határozatban meghatározott egészségügyi bizonyítványmintában.

               (13)

               A juh- és kecskefélék egyes fertőző betegségei sperma útján vihetők át. Ezért az e betegségeket azonosító egyedi egészségügyi vizsgálatokat olyan sajátos vizsgálati programoknak megfelelően kell végrehajtani, amelyek tükrözik a donorállatok spermagyűjtési időszak előtti, alatti és azt követő mozgásait. Ezeknek a vizsgálatoknak és vizsgálati programoknak meg kell felelniük a nemzetközi szabványoknak, és ezért fel kell őket tüntetni a juh- és kecskefélék spermájának behozatalára szolgáló, e határozatban meghatározott egészségügyi bizonyítványmintában.

               (14)

               Ugyancsak figyelembe kell venni az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendelet (7), továbbá a 999/2001/EK európai parlamenti és tanácsi rendeletnek a surlókórra irányuló nemzeti ellenőrzési programok és kiegészítő biztosítékok tekintetében történő végrehajtásáról, a 2003/100/EK határozat egyes követelményeitől való eltérésről, valamint az 1874/2003/EK rendelet hatályon kívül helyezéséről szóló, 2006. március 31-i 546/2006/EK bizottsági rendelet (8) rendelkezéseit is.

               (15)

               A 92/65/EGK irányelv D. mellékletének III. és IV. fejezete megállapítja a petesejtek és embriók gyűjtésére, feldolgozására, tárolására és szállítására vonatkozó egészségügyi feltételeket és a nőivarú donor állatokra vonatkozó egészségügyi feltételeket. Ebben a határozatban azonban további biztosítékokat szükséges előírni, különösen az embriógyűjtő munkacsoportok hatósági állatorvosi felügyelete tekintetében.

               (16)

               A közösségi jogszabályok egyértelműsége érdekében helyénvaló ebben a határozatban meghatározni azon harmadik országok és engedélyezett spermagyűjtő központok jegyzékét, amelyekből a tagállamoknak engedélyezniük kell a juh- és kecskefélék spermájának Közösségbe való behozatalát, azon harmadik országok és engedélyezett embriógyűjtő munkacsoportok jegyzékét, amelyekből a tagállamoknak engedélyezniük kell e fajok petesejtjenek és embrióinak Közösségbe való behozatalát, valamint az ilyen behozatalra vonatkozó bizonyítványok kiállításának követelményeit annak érdekében, hogy valamennyi ilyen követelmény egyetlen aktusban kerüljön összegyűjtésre.

               (17)

               E határozat alkalmazásában figyelembe kell venni az Európai Közösség és a Svájci Államszövetség között a mezőgazdasági termékek kereskedelméről kötött megállapodás (9) 11. melléklete 2. függeléke IX.B. fejezetének 7b) pontjában előírt külön bizonyítványkiállítási követelményeket, a tudományos és műszaki együttműködésről szóló megállapodás tekintetében a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom tanácsi és bizottsági határozattal (10) jóváhagyott formában. Ezért a juh- és kecskefélék spermájának, petesejtjeinek vagy embrióinak Svájcból a Közösségbe irányuló szállítmányai tekintetében a juh- és kecskeféle állatok spermájának, petesejtjeinek és embrióinak Közösségen belüli kereskedelméhez használandó bizonyítványminta meghatározásáról szóló, 1995. szeptember 19-i 95/388/EK bizottsági határozatban (11) előírt bizonyítványokat kell alkalmazni az említett határozatnak megfelelően elfogadott formában.

               (18)

               E határozat alkalmazásában figyelembe kell venni az 1999/201/EK tanácsi határozattal (12) jóváhagyott, az Európai Közösség és Kanada kormánya között létrejött, az élő állatok és állati termékek kereskedelmével kapcsolatos köz- és állategészségügyi védelemre vonatkozó állat-egészségügyi intézkedésekről szóló megállapodással (13) összhangban megállapítható, külön bizonyítványkiállítási követelményeket és állat-egészségügyi igazolásmintát.

               (19)

               E határozat alkalmazásában figyelembe kell venni a 97/132/EK tanácsi határozattal (14) jóváhagyott, az Európai Közösség és Új-Zéland között létrejött, az élő állatok és az állati termékek kereskedelme esetében alkalmazandó állat-egészségügyi intézkedésekről szóló megállapodással (15) összhangban megállapítható külön bizonyítványkiállítási követelményeket és állat-egészségügyi igazolásmintát.

               (20)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   Sperma behozatala
   A tagállamok engedélyezik a juh- és kecskefélék az I. mellékletben felsorolt harmadik országokban és engedélyezett spermagyűjtő központokban gyűjtött, valamint a II. mellékletben szereplő egészségügyi bizonyítványmintában meghatározott állat-egészségügyi követelményeknek megfelelő spermájának behozatalát.
   2. cikk
   Petesejtek és embriók behozatala
   A tagállamok engedélyezik a juh- és kecskefélék a III. mellékletben felsorolt harmadik országokban és engedélyezett embriógyűjtő munkacsoportok által gyűjtött, valamint a IV. mellékletben szereplő egészségügyi bizonyítványmintában meghatározott állat-egészségügyi követelményeknek megfelelő petesejtjeinek és embrióinak behozatalát.
   3. cikk
   Alkalmazhatóság
   A határozatot 2008. szeptember 1-jétől kell alkalmazni.
   4. cikk
   Címzettek
   Ennek a határozatnak a tagállamok a címzettjei.

      Kelt Brüsszelben, 2008. július 22-én.

            a Bizottság részéről

         Androulla VASSILIOU

            a Bizottság tagja

      (1)  HL L 268., 1992.9.14., 54. o. A legutóbb a 2007/265/EK bizottsági határozattal (HL L 114., 2007.5.1., 17. o.) módosított irányelv.

      (2)  HL L 28., 1994.2.2., 47. o. A legutóbb a 2004/211/EK határozattal (HL L 73., 2004.3.11., 1. o.) módosított határozat.

      (3)  HL L 146., 1979.6.14., 15. o. A legutóbb a 2008/61/EK bizottsági határozattal (HL L 15., 2008.1.18., 33. o.) módosított határozat.

      (4)  Lásd e Hivatalos Lap 32 oldalát.

      (5)  http://circa.europa.eu/irc/sanco/vets/info/data/semen/semen.html

      (6)  HL L 46., 1991.2.19., 19. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.

      (7)  HL L 147., 2001.5.31., 1. o. A legutóbb az 571/2008/EK bizottsági rendelettel (HL L 161., 2008.6.20., 4. o.) módosított rendelet.

      (8)  HL L 94., 2006.4.1., 28. o.

      (9)  HL L 114., 2002.4.30., 132. o.

      (10)  HL L 114., 2002.4.30., 1. o.

      (11)  HL L 234., 1995.10.3., 30. o. A 2005/43/EK határozattal (HL L 20., 2005.1.22., 34. o.) módosított határozat

      (12)  HL L 71., 1999.3.18., 3. o.

      (13)  HL L 71., 1999.3.18., 1. o.

      (14)  HL L 57., 1997.2.26., 5. o.

      (15)  HL L 57., 1997.2.26., 4. o. Az 1999/837/EK határozattal (HL L 332., 1999.12.23., 1. o.) módosított határozat

      I. MELLÉKLET
      Azon harmadik országok és engedélyezett spermagyűjtő központok jegyzéke, amelyekből a tagállamoknak engedélyezniük kell a juh- és kecskefélék spermájának behozatalát

                  ISO-kód

                  Harmadik ország neve

                  A központ engedélyszáma

                  A központ neve

                  A központ címe

                  A központ jóváhagyásának dátuma

                  Megjegyzések

                  A terület leírása
                  (adott esetben)

                  További biztosítékok

                  AU

                  Ausztrália

                  A vizsgálat tekintetében kötelezőek a bizonyítvány II.4.8. és II.4.9. pontjában meghatározott további biztosítékok.

                  CA

                  Kanada

                  A (legutóbbi módosítás szerinti) 79/542/EGK határozat I. mellékletének 1. része értelmében meghatározott terület.

                  A vizsgálat tekintetében kötelező a bizonyítvány II.4.8. pontjában meghatározott további biztosíték.

                  CH

                  Svájc

                  CL

                  Chile

                  GL

                  Grönland

                  HR

                  Horvátország

                  IS

                  Izland

                  NZ

                  Új-Zéland

                  PM

                  Saint-Pierre és Miquelon

                  US

                  Egyesült Államok

                  A vizsgálat tekintetében kötelező a bizonyítvány II.4.8. pontjában meghatározott további biztosíték.

                              a)

                              Az egészségügyi bizonyítványokat a kiviteli ország állítja ki, a II. mellékletben szereplő minta alapján. Azoknak a mintában megadott számozott sorrendben tartalmazniuk kell azokat a tanúsításokat, amelyek minden harmadik ország tekintetében kötelezőek, valamint esettől függően azokat a kiegészítő biztosítékokat, amelyek a kiviteli harmadik országra az I. mellékletben feltüntetettek szerint kötelezőek.
                              A rendeltetési EU-tagállam kérésére a további tanúsítási követelményeket az egészségügyi bizonyítvány eredeti formanyomtatványába is be kell építeni.

                              b)

                              Az egyes bizonyítványok eredeti példányai egyetlen kétoldalas dokumentumot alkotnak, vagy amennyiben további szövegre van szükség, olyan formátumúak, hogy minden szükséges oldal összetartozó és szétválaszthatatlan egészet alkosson.

                              c)

                              A bizonyítványt a határállomáson végzett ellenőrzés helye szerinti EU-tagállam és a rendeltetési EU-tagállam legalább egyik hivatalos nyelvén kell kiállítani. Ezek a tagállamok azonban saját nyelvük helyett más közösségi nyelvet is engedélyezhetnek, szükség esetén hivatalos fordítással kísérve.

                              d)

                              Ha a szállítmány tételeinek azonosítása érdekében (a bizonyítványminta I.28. pontjában szereplő ütemterv) a bizonyítványhoz további oldalakat csatolnak, ezeket az oldalakat is az eredeti bizonyítvány részének kell tekinteni, és azok mindegyikét el kell látni az igazoló hatósági állatorvos aláírásával és pecsétjével.

                              e)

                              Amennyiben a bizonyítvány, ideértve a d) pontban említett kiegészítő oldalakat is, egynél több oldalból áll, minden oldalt alul meg kell számozni az „(oldalszám)/(az összes oldal száma)” minta szerint, és az oldal tetején fel kell tüntetni a bizonyítvány illetékes hatóságtól kapott kódját.

                              f)

                              A bizonyítvány eredeti példányát a szállítmánynak a Közösségbe történő exportra való berakodása előtti utolsó munkanapon hatósági állatorvosnak kell kitöltenie és aláírnia. Ennek során a kiviteli ország illetékes hatóságai biztosítják a 96/93/EK tanácsi irányelvben megállapítottakkal egyenértékű bizonyítványkiállítási elvek betartását.
                              Az aláírás színének a pecsét színétől eltérőnek kell lennie. Ugyanez vonatkozik a pecsétekre, a dombornyomású pecsétek vagy a vízjel kivételével.

                              g)

                              A bizonyítvány eredeti példányának egészen az EU állat-egészségügyi határállomásának elérésig kísérnie kell a szállítmányt.

                              h)

                              A bizonyítvány a kiállítás napjától számított 10 napig érvényes. Hajóval történő szállítás esetében az érvényesség ideje a hajóút idejével meghosszabbodik.

                              i)

                              A spermát és a petesejteket/embriókat nem szabad olyan más spermával és petesejtekkel/embriókkal azonos konténerben szállítani, amely(ek)et nem az Európai Közösségbe szánnak vagy amely(ek) alacsonyabb egészségügyi státuszúak.

                              j)

                              Az Európai Közösségbe történő szállítás során a tartálynak zárva kell maradnia és a plomba nem lehet sérült.

                              k)

                              A bizonyítvány I.2. és a IIa. rovatban szereplő hivatkozási számát az illetékes hatóság adja ki.

      II. MELLÉKLET
      Egészségügyi bizonyítványminta juh- és kecskefélék spermájának behozatalához

      III. MELLÉKLET
      Azon harmadik országok és engedélyezett embriógyűjtő munkacsoportok jegyzéke, amelyekből a tagállamoknak engedélyezniük kell a juh- és kecskefélék petesejtjeinek és embrióinak behozatalát

                  ISO-kód

                  Harmadik ország neve

                  A csoport engedélyszáma

                  A csoport neve

                  A csoport címe

                  A munkacsoport jóváhagyásának dátuma

                  Megjegyzések

                  A terület leírása
                  (adott esetben)

                  További biztosítékok

                  AU

                  Ausztrália

                  A vizsgálat tekintetében kötelezőek a bizonyítvány II.5.1. és II.5.2. pontjában meghatározott további biztosítékok.

                  CA

                  Kanada

                  A 79/542/EGK határozat I. mellékletének 1. része értelmében meghatározott terület.

                  A vizsgálat tekintetében kötelező a bizonyítvány II.5.2. pontjában meghatározott további biztosíték.

                  CH

                  Svájc

                  CL

                  Chile

                  GL

                  Grönland

                  HR

                  Horvátország

                  IS

                  Izland

                  NZ

                  Új-Zéland

                  PM

                  Saint-Pierre és Miquelon

                  US

                  Egyesült Államok

                  A vizsgálat tekintetében kötelező a bizonyítvány II.5.2. pontjában meghatározott további biztosíték.

                              a)

                              Az egészségügyi bizonyítványokat a kiviteli ország állítja ki, a IV. mellékletben szereplő minta alapján. Azoknak a mintában megadott számozott sorrendben tartalmazniuk kell azokat a tanúsításokat, amelyek minden harmadik ország tekintetében kötelezőek, valamint esettől függően azokat a kiegészítő biztosítékokat, amelyek a kiviteli harmadik országra a III. mellékletben feltüntetettek szerint kötelezőek.
                              A rendeltetési EU-tagállam kérésére a további tanúsítási követelményeket az egészségügyi bizonyítvány eredeti formanyomtatványába is be kell építeni.

                              b)

                              Az egyes bizonyítványok eredeti példányai egyetlen kétoldalas dokumentumot alkotnak, vagy amennyiben további szövegre van szükség, olyan formátumúak, hogy minden szükséges oldal összetartozó és szétválaszthatatlan egészet alkosson.

                              c)

                              A bizonyítványt a határállomáson végzett ellenőrzés helye szerinti EU-tagállam és a rendeltetési EU-tagállam legalább egyik hivatalos nyelvén kell kiállítani. Ezek a tagállamok azonban saját nyelvük helyett más közösségi nyelvet is engedélyezhetnek, szükség esetén hivatalos fordítással kísérve.

                              d)

                              Ha a szállítmány tételeinek azonosítása érdekében (a bizonyítványminta I.28. pontjában szereplő ütemterv) a bizonyítványhoz további oldalakat csatolnak, ezeket az oldalakat is az eredeti bizonyítvány részének kell tekinteni, és azok mindegyikét el kell látni az igazoló hatósági állatorvos aláírásával és pecsétjével.

                              e)

                              Amennyiben a bizonyítvány, ideértve a d) pontban említett kiegészítő oldalakat is, egynél több oldalból áll, minden oldalt alul meg kell számozni az „(oldalszám)/(az összes oldal száma)” minta szerint, és az oldal tetején fel kell tüntetni a bizonyítvány illetékes hatóságtól kapott kódját.

                              f)

                              A bizonyítvány eredeti példányát a szállítmánynak a Közösségbe történő exportra való berakodása előtti utolsó munkanapon hatósági állatorvosnak kell kitöltenie és aláírnia. Ennek során a kiviteli ország illetékes hatóságai biztosítják a 96/93/EK tanácsi irányelvben megállapítottakkal egyenértékű bizonyítványkiállítási elvek betartását.
                              Az aláírás színének a pecsét színétől eltérőnek kell lennie. Ugyanez vonatkozik a pecsétekre, a dombornyomású pecsétek vagy a vízjel kivételével.

                              g)

                              A bizonyítvány eredeti példányának egészen az EU állat-egészségügyi határállomásának elérésig kísérnie kell a szállítmányt.

                              h)

                              A bizonyítvány a kiállítás napjától számított 10 napig érvényes. Hajóval történő szállítás esetében az érvényesség ideje a hajóút idejével meghosszabbodik.

                              i)

                              A petesejteket/embriókat és a spermát nem szabad olyan más petesejtekkel/embriókkal és spermával azonos tartályban szállítani, amely(ek)et nem az Európai Közösségbe szánnak vagy amely(ek) alacsonyabb egészségügyi státuszúak.

                              j)

                              Az Európai Közösségbe történő szállítás során a tartálynak zárva kell maradnia és a plomba nem lehet sérült.

                              k)

                              A bizonyítvány I.2. és a IIa. rovatban szereplő hivatkozási számát az illetékes hatóság adja ki.

      IV. MELLÉKLET
      Egészségügyi bizonyítványminta juh- és kecskefélék petesejtjeinek/embrióinak behozatalához


title: 2010/63/: A Bizottság határozata ( 2010. február 4. ) a 2006/210/EK határozat alkalmazási időszakának meghosszabbításáról

text:
               6.2.2010

               HU

               Az Európai Unió Hivatalos Lapja

               L 35/14

         A BIZOTTSÁG HATÁROZATA
   (2010. február 4.)
   a 2006/210/EK határozat alkalmazási időszakának meghosszabbításáról
   (2010/63/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A 2006/210/EK bizottsági határozattal (1) létrehozott magas szintű nemzeti szabályozási szakértői csoport (a továbbiakban: a csoport) jobb szabályozással foglalkozó, magas szintű nemzeti szakértők tanácsadó csoportja.

               (2)

               A Bizottság elnöke jelezte, hogy a jobb szabályozás továbbra is a Bizottság politikai napirendjének kiemelt kérdése (2).

               (3)

               E napirend előrevitelében fontos szerepet játszik a jobb szabályozás megvitatására és a jobb szabályozáshoz kapcsolódó kérdések tekintetében a tagállamokkal folytatott együttműködés ösztönzésére szolgáló fórum.

               (4)

               A csoport megbízatását ezért három évvel meg kell hosszabbítani.

               (5)

               A 2006/210/EK határozatot ennek megfelelően meg kell hosszabbítani.

               (6)

               Annak érdekében, hogy a csoport folytathassa munkáját, ennek a határozatnak 2010. január 1-jétől hatályba kell lépnie,

         ELFOGADTA EZT A HATÁROZATOT:
   1. cikk
   A 2006/210/EK határozat 6. cikke második mondatának helyébe a következő szöveg lép:

      „Rendelkezéseit 2012. december 31-ig kell alkalmazni.”

   2. cikk
   Ez a határozat 2010. január 1-jétől lép hatályba.

      Kelt Brüsszelben, 2010. február 4-én.

            a Bizottság részéről

            az elnök

         José Manuel BARROSO

      (1)  HL L 76., 2006.3.15., 3. o.

      (2)  Politikai iránymutatás a következő Bizottság számára, az Európai Parlament tagjainak 2009. szeptember 15-én benyújtott dokumentum.


title: European Parliament decision on the request for waiver of the immunity of Rainer Wieland (2004/2174(IMM))

text:
Fontos jogi nyilatkozat

|

52004DP0093

Hivatalos Lap 226 E , 15/09/2005 o. 0050 - 0050

		P6_TA(2004)0093Rainer Wieland mentelmi jogának felfüggesztésére irányuló kérelemAz Európai Parlament határozata Rainer Wieland mentelmi jogának felfüggesztéséről (2004/2174(IMM))Az Európai Parlament,- tekintettel a Németországi Szövetségi Köztársaság igazságügyi minisztériuma által 2004. augusztus 17-én megküldött és az Európai Parlament 2004. szeptember 13-i plenáris ülésén kihirdetett, Rainer Wieland mentelmi jogának felfüggesztésére irányuló kérelemre,- miután Rainer Wieland lehetőséget kapott a meghallgatásra eljárási szabályzata 7. cikke (3) bekezdése szerint, és kijelentette, hogy nem fogja kifogásolni parlamenti mentelmi jogának felfüggesztését,- tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv 10. cikkére, valamint az Európai Parlament tagjainak közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,- tekintettel az Európai Közösségek Bíróságának 1964. május 12-i és 1986. július 10-i ítéleteire [1],- tekintettel a Németországi Szövetségi Köztársaság alaptörvényének 46. cikkére,- tekintettel eljárási szabályzata 6. cikkének (2) bekezdésére és 7. cikkére,- tekintettel a Jogi Bizottság jelentésére (A6-0059/2004),1. úgy határoz, hogy felfüggeszti Rainer Wieland mentelmi jogát;2. utasítja elnökét, hogy haladéktalanul továbbítsa ezt a határozatot, valamint illetékes bizottságának jelentését a Németországi Szövetségi Köztársaság illetékes hatóságainak.[1] Lásd a 101/63. sz. Wagner kontra Fohrmann és Krier ügyet, EBHT 1964., 383. o., és a 149/85. sz. Wybot kontra Faure ügyet, EBHT 1986., 2391. o.--------------------------------------------------


title: A Tanács határozata (1982. április 26.) a szabályozott termonukleáris fúzió és a plazmafizika területén létrejött együttműködési megállapodások módosításáról szóló jegyzőkönyveknek a Bizottság, valamint a Svéd Királyság és a Svájci Államszövetség általi elfogadásának jóváhagyásáról

text:
Fontos jogi nyilatkozat

|

31982D0269

Hivatalos Lap L 116 , 30/04/1982 o. 0018 - 0018 spanyol különkiadás fejezet 12 kötet 4 o. 0059  portugál különkiadás fejezet 12 kötet 4 o. 0059

		A Tanács határozata(1982. április 26.)a szabályozott termonukleáris fúzió és a plazmafizika területén létrejött együttműködési megállapodások módosításáról szóló jegyzőkönyveknek a Bizottság, valamint a Svéd Királyság és a Svájci Államszövetség általi elfogadásának jóváhagyásáról(82/269/Euratom)AZ EURÓPAI KÖZÖSSÉGEK TANÁCSA,tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,tekintettel a Bizottság által benyújtott tervezetre,mivel a Bizottság a Tanács irányelveivel összhangban tárgyalásokat folytatott a Svédországgal és Svájccal a szabályozott termonukleáris fúzió és a plazmafizika területén kötött együttműködési megállapodások módosításáról szóló jegyzőkönyvekről;mivel e jegyzőkönyvek Bizottság által történő elfogadását következésképpen kívánatos jóváhagyni,A KÖVETKEZŐKÉPPEN HATÁROZOTT:Egyetlen cikkA szabályozott termonukleáris fúzió és a plazmafizika területén kötött együttműködési megállapodások módosításáról szóló jegyzőkönyveknek a Bizottság, valamint a Svéd Királyság és a Svájci Államszövetség általi elfogadását a Tanács jóváhagyja.E jegyzőkönyvek szövegét csatolták e határozathoz.Kelt Luxembourgban, 1982. április 26-án.a Tanács részérőlaz elnökL. Tindemans--------------------------------------------------


title: A Tanács határozata (1997. február 24.) az Európai Közösség és az Izrael Állam között létrejött két, a távközlési üzemeltetők beszerzéseiről, illetve a közbeszerzésekről szóló megállapodás megkötéséről

text:
Fontos jogi nyilatkozat

|

31997D0474

Hivatalos Lap L 202 , 30/07/1997 o. 0072 - 0073

		A Tanács határozata(1997. február 24.)az Európai Közösség és az Izrael Állam között létrejött két, a távközlési üzemeltetők beszerzéseiről, illetve a közbeszerzésekről szóló megállapodás megkötéséről(97/474/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, 66. cikkére és 57. cikke (2) bekezdésére, összefüggésben 228. cikke (3) bekezdésének első mondatával és 228. cikkének (4) bekezdésével,tekintettel a Bizottság javaslatára [1],tekintettel az Európai Parlament véleményére [2],mivel az Európai Közösség és Izrael Állam között létrejött két, a távközlési üzemeltetők beszerzéseiről, illetve a közbeszerzésekről szóló megállapodást el kell fogadni;mivel e megállapodások az áruk, építési munkálatok és egyéb szolgáltatások közbeszerzési szerződéseinek odaítélésére vonatkoznak; mivel az ilyen egyéb szolgáltatások nem csupán a határokon átnyúló szolgáltatásokra korlátozódnak; mivel az Európai Közösségek Bírósága az 1996. március 7-i ítéletében jelezte, hogy a közösségi jog jelenlegi állapotában az Európai Közösséget létrehozó szerződés 113. cikke nem elegendő egy olyan megállapodás megkötésére irányuló tanácsi határozat megalapozásához, amely függetlenül rendelkezik a nem csupán határokon átnyúló jellegűnek tekinthető szolgáltatásokról; mivel ezért helyénvaló e határozatot szintén az említett Szerződés 66. cikkére alapozni, összefüggésben 57. cikkének (2) bekezdésével, amely az alkalmazásához szükséges eljárási követelményekről rendelkezik;mivel helyénvaló, hogy a Tanács felhatalmazza a Bizottságot, hogy a Tanács által kijelölt különleges bizottsággal konzultálva a Közösség nevében jóváhagyja a fent említett megállapodások közül az első megállapodás I. és II. mellékletének módosítását; mivel azonban az ilyen felhatalmazásokat az I. melléklet tekintetében a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról szóló, 1993. június 14-i 93/38/EGK tanácsi irányelv [3] 8. cikkében meghatározott eljárás alkalmazásából eredő módosításokra, illetve a II. melléklet tekintetében az 1996. évi közbeszerzési megállapodás keretein belül a jövőben lefolytatott tárgyalások eredményeire korlátozzák,A KÖVETKEZŐKÉPPEN HATÁROZOTT:1. cikkAz Európai Közösség és Izrael Állam között létrejött, a távközlési üzemeltetők beszerzéseiről szóló megállapodást, valamint az említett szerződő felek között létrejött, a közbeszerzésekről szóló megállapodást a Közösség nevében a Tanács jóváhagyja.A megállapodások szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.3. cikkA Bizottság felhatalmazást kap, hogy a Közösség nevében jóváhagyja az 1. cikkben említett távközlési üzemeltetők beszerzéseiről szóló megállapodás I. és II. mellékletének módosítását.A Bizottságot e feladat végrehajtásában a Tanács által kijelölt különleges bizottság segíti.Az első bekezdésben említett felhatalmazás az I. melléklet tekintetében a 93/38/EGK irányelv 8. cikkében meghatározott eljárások alkalmazásakor szükségessé vált módosításokra, illetve a II. melléklet tekintetében az 1996. évi közbeszerzési megállapodás keretein belül a jövőben lefolytatott tárgyalások eredményeire korlátozódik.Kelt Brüsszelben, 1997. február 24-én.a Tanács részérőlaz elnökH. Van Mierlo[1] HL C 162., 1996.6.6., 10. o.[2] HL C 33., 1997.2.3., 117. o.[3] HL L 199., 1993.8.9., 84. o.--------------------------------------------------


title: 2005/836/CFSP: A Politikai és Biztonsági Bizottság EUPOL COPPS/1/2005 határozata ( 2005. november 16. ) az Európai Uniónak a palesztin területeken folytatott rendőri missziója (EUPOL COPPS) misszióvezetőjének/rendőrbiztosának kinevezéséről

text:
               29.11.2005

               HU

               Az Európai Unió Hivatalos Lapja

               L 312/57

      A POLITIKAI ÉS BIZTONSÁGI BIZOTTSÁG EUPOL COPPS/1/2005 HATÁROZATA

   (2005. november 16.)
   az Európai Uniónak a palesztin területeken folytatott rendőri missziója (EUPOL COPPS) misszióvezetőjének/rendőrbiztosának kinevezéséről
   (2005/836/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik albekezdésére,
   tekintettel az Európai Unió palesztin területeken folytatott rendőri missziójáról szóló, 2005. november 14-i 2005/797/KKBP tanácsi együttes fellépésre (1) és különösen annak 11. cikke (2) bekezdésére,
   mivel:

               (1)

               A 2005/797/KKBP együttes fellépés 11. cikke (2) bekezdésének rendelkezése értelmében a Tanács felhatalmazza a Politikai és Biztonsági Bizottságot, hogy a Szerződés 25. cikkének megfelelően hozza meg a vonatkozó határozatokat, beleértve – a főtitkár/főképviselő javaslata alapján – a misszió vezetőjének/rendőrbiztosának kinevezését is.

               (2)

               A főtitkár/főképviselő Jonathan McIvor kinevezését javasolta,

         A KÖVETKEZŐKÉPPEN HATÁROZOTT:
   1. cikk
   Az Európai Unió palesztin területeken folytatott rendőri missziója (EUPOL COPPS) misszióvezetőjének a misszió indításának napjától fogva Jonathan McIvort nevezik ki. A fenti időpontig a tervezőcsoport vezetőjeként tevékenykedik.
   2. cikk
   E határozat elfogadásának napján lép hatályba.
   Ezt a határozatot 2006. december 31-ig kell alkalmazni.

      Kelt Brüsszelben, 2005. november 16-án.

            a Politikai és Biztonsági Bizottság részéről

            elnök

         J. KING

      (1)  HL L 300., 2005.11.17., 65. o.


title: A Tanács 2006/725/KKBP határozata ( 2006. október 17. ) az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló 2005/557/KKBP együttes fellépés végrehajtásáról

text:
               26.10.2006

               HU

               Az Európai Unió Hivatalos Lapja

               L 296/24

      A TANÁCS 2006/725/KKBP HATÁROZATA

   (2006. október 17.)
   az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló 2005/557/KKBP együttes fellépés végrehajtásáról
   AZ EURÓPAI UNIÓ TANÁCSA,
   tekintettel az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló, 2005. július 18-i 2005/557/KKBP tanácsi együttes fellépésre (1) és különösen annak 8. cikke (1) bekezdésének második albekezdésére, az Európai Unióról szóló szerződés 23. cikkének (2) bekezdésével összefüggésben,
   mivel:

               (1)

               A Tanács 2006. július 11-én elfogadta az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló 2005/557/KKBP együttes fellépés végrehajtásáról szóló 2006/486/KKBP határozatot (2), amely a polgári komponens finanszírozását 2006. október 31-ig meghosszabbította.

               (2)

               Amíg az Afrikai Unió missziójának az Egyesült Nemzetek égisze alatti műveletté történő átalakulása folyamatban van az ENSZ Biztonsági Tanácsának 1706. (2006) sz. határozatával összhangban, a Tanács a 2006/486/KKBP határozat 2. cikkével összhangban és az Afrikai Unió Béke és Biztonsági Tanácsának 2006. szeptember 20-i határozatának fényében úgy döntött, hogy 2006. december 31-ig tovább folytatja az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépést.

               (3)

               A polgári elemet illetően a Tanácsnak következésképp döntenie kell ezen támogató fellépés folytatásának finanszírozásáról. A finanszírozás szükség szerint fedezze az ENSZ-nek történő átadást megelőző, esetlegesen elhúzódó átmeneti időszak ráfordításait is.

               (4)

               A támogató fellépésre olyan helyzet összefüggésében kerül sor, amely romolhat és sértheti a közös kül- és biztonságpolitikának a Szerződés 11. cikkében meghatározott célkitűzéseit,

         A KÖVETKEZŐKÉPPEN HATÁROZOTT:
   1. cikk
   (1)   A 2005/557/KKBP együttes fellépés 2006. november 1-jétől terjedő II. szakaszának végrehajtásával kapcsolatos ráfordításokra szánt pénzügyi referenciaösszeg 1 785 000 euro.
   (2)   Az (1) bekezdésben meghatározott összeget az Európai Közösségnek a költségvetésre vonatkozó eljárásaival és szabályaival összhangban fogják kezelni, azzal a különbséggel, hogy az előfinanszírozás nem marad a Közösség tulajdona. Harmadik államok állampolgárai is pályázhatnak szerződésekre.
   (3)   A ráfordítások 2006. november 1-jétől lesznek elszámolhatók.
   2. cikk
   Az EU támogató fellépés vége után teendő szükséges átmeneti intézkedések értékelésére legkésőbb 2006. december 31-ig kerül sor.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. október 17-én.

            a Tanács részéről

            az elnök

         E. TUOMIOJA

      (1)  HL L 188., 2005.7.20., 46. o.

      (2)  HL L 192., 2006.7.13., 30. o.


title: Az Európai Központi Bank (EU) 2016/187 határozata (2015. december 11.) a Központi Bankok Európai Rendszere nyilvános kulcsú infrastruktúrája keretrendszerének meghatározásáról szóló EKB/2013/1 határozat módosításáról (EKB/2015/46)

text:
               12.2.2016

               HU

               Az Európai Unió Hivatalos Lapja

               L 37/100

         AZ EURÓPAI KÖZPONTI BANK (EU) 2016/187 HATÁROZATA
   (2015. december 11.)
   a Központi Bankok Európai Rendszere nyilvános kulcsú infrastruktúrája keretrendszerének meghatározásáról szóló EKB/2013/1 határozat módosításáról (EKB/2015/46)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikkére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1., 5. és 12.3. cikkével összefüggésben értelmezett 12.1. cikkére, valamint 16–24. és 34. cikkére,
   mivel:

               (1)

               A 910/2014/EU európai parlamenti és tanácsi rendelet (1)2016. július 1-jei hatállyal hatályon kívül helyezte az 1999/93/EK európai parlamenti és tanácsi irányelvet (2). Ezért az EKB/2013/1 határozatban (3) helyénvaló a 910/2014/EU rendeletre hivatkozni.

               (2)

               Aktualizálni kell a KBER-PKI hitelesítés-szolgáltatóra vonatkozó, az EKB/2013/1 határozat mellékletében meghatározott információkat, beleértve annak személyazonosságát és technikai összetevőit.

               (3)

               Az EKB/2013/1 határozatot erre tekintettel megfelelően módosítani szükséges,

         ELFOGADTA EZT A HATÁROZATOT:
   1. cikk
   Módosítások
   Az EKB/2013/1 határozat a következőképpen módosul:

               1.

               Az 1. cikk 10. pontja helyébe a következő szöveg lép:
               „10.   »KBER-PKI hitelesítés-szolgáltató«: az a jogalany, amelyet a felhasználók a KBER/SSM tanúsítványelfogadási keretrendszerrel összhangban megbíztak a KBER-PKI tanúsítványok kibocsátásával, kezelésével, visszavonásával és megújításával;”.

               2.

               A 4. cikk (4) bekezdésének helyébe a következő szöveg lép:
               „(4)   A KBER-PKI tanúsítványalkalmazási nyilatkozata egy olyan szabályzat, amely az elektronikus tanúsítványok életciklusát a kezdeti kérelemtől az előfizetés lejártáig illetve annak visszavonásáig, valamint a tanúsítvány-igénylő vagy előfizető, a KBER-PKI hitelesítés-szolgáltató és az érintett felek közti jogviszonyokat szabályozza. Kiterjed az 1999/93/EK irányelv és a 910/2014/EU európai parlamenti és tanácsi rendelet (4) hatálya alá tartozó, illetve az azok hatályán kívül eső tanúsítványokra is. Meghatározza továbbá a felek feladataira és felelősségeire vonatkozó szabályokat, valamint a tanúsítványok kibocsátására és kezelésére vonatkozó szabályokat. A nyilatkozat a 2. és 3. szintű megállapodás mellékletét képezi.

                  (4)  Az Európai Parlament és a Tanács 910/2014/EU rendelete (2014. Július 23.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről (HL L 257., 2014.8.28., 73. o.).”"

               3.

               A 10. cikk (1) bekezdésének bevezető fordulata és a) pontja helyébe a következő szöveg lép:
               „(1)   Azt az esetet kivéve, ha bizonyítják, hogy nem terheli őket gondatlanság, az eurorendszer-beli központi bankok a KBER-PKI-n belüli feladataikkal és felelősségeikre tekintettel felelősek minden olyan felhasználónak okozott kárért, amely ésszerűen hagyatkozik valamely jóváhagyott tanúsítványra az 1999/93/EK irányelvben és a 910/2014/EU rendeletben meghatározottak szerint, az alábbiak tekintetében:

                           a)

                           a minősített tanúsítvány kibocsátásának időpontjában az abban foglalt valamennyi adat helytállóságáért, valamint azért, hogy a tanúsítvány tartalmazza-e az 1999/93/EK irányelvben és a 910/2014/EU rendeletben a minősített tanúsítvánnyal kapcsolatban előírt adatokat;”.

               4.

               A melléklet helyébe ezen határozat melléklete lép.

         2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Frankfurt am Mainban, 2015. december 11-én.

            az EKB elnöke

         Mario DRAGHI

      (1)  Az Európai Parlament és a Tanács 910/2014/EU rendelete (2014. július 23.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről (HL L 257., 2014.8.28., 73. o.).

      (2)  Az Európai Parlament és a Tanács 1999/93/EK irányelve (1999. december 13.) az elektronikus aláírásra vonatkozó közösségi keretfeltételekről (HL L 13., 2000.1.19., 12. o.).

      (3)  Az Európai Központi Bank EKB/2013/1 határozata (2013. január 11.) a Központi Bankok Európai Rendszere nyilvános kulcsú infrastruktúrája keretrendszerének meghatározásáról (HL L 74., 2013.3.16., 30. o.).

      MELLÉKLET

            „MELLÉKLET

               A KBER-PKI hitelesítés-szolgáltatóval kapcsolatos információk, beleértve annak személyazonosságát és technikai összetevőit

            A KBER-PKI hitelesítés-szolgáltatót a tanúsítványában kibocsátóként azonosították, és annak magánkulcsát tanúsítványok aláírásához használják. A KBER-PKI hitelesítés-szolgáltató az alábbiakért felelős:

                        i.

                        a magánkulcsok és a nyilvános kulcsok tanúsítványainak kibocsátása;

                        ii.

                        a visszavonási listák közzététele;

                        iii.

                        az egyes tanúsítványokhoz kapcsolódó kulcspárok létrehozatala, például azokhoz, amelyekhez kulcshelyreállítás szükséges;

                        iv.

                        a KBER-PKI-ért való átfogó felelősség viselése, valamint annak biztosítása, hogy az annak működtetéséhez szükséges valamennyi követelmény teljesüljön.

                  A KBER-PKI hitelesítés-szolgáltató magában foglalja mindazon személyeket, politikákat, eljárásokat és számítástechnikai rendszereket, amelyek az elektronikus tanúsítványok kibocsátását, valamint azoknak a tanúsítvány-előfizetőkhöz történő rendelését végzik.
            A KBER-PKI hitelesítés-szolgáltató az alábbi két technikai összetevőből áll:

                        —

                           A KBER-PKI gyökérhitelesítés-szolgáltató: Ez a hitelesítés-szolgáltató az első szinten kizárólag saját maga, valamint az alárendelt hitelesítés-szolgáltatói számára bocsát ki tanúsítványokat. Csak abban az esetben működik, ha a saját, szűkkörűen meghatározott feladatait látja el. A legfontosabb adatai az alábbiak:

                                    a)

                                    SHA-1 tanúsítvány (1):

                                                   Distinguished name (Megkülönböztető név)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Sorozatszám)

                                                596F AC4C 218C 21BC 4E00 6B42 A164 46DD

                                                   Distinguished name of issuer (A kibocsátó megkülönböztető neve)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Érvényességi időszak)

                                                From 21-06-2011 11:58:26 to 21-06-2041 11:58:26

                                                   Message digest (Az üzenet kivonata) (SHA-1)

                                                CEFE 6C32 E850 994A 09EA 1A77 0C60 3D90 ADC9 9192

                                                   Message Digest (Az üzenet kivonata) (SHA-256)

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (Kriptográfiai algoritmusok)

                                                SHA-1/RSA 4096

                                    b)

                                    SHA-256 tanúsítvány:

                                                   Distinguished name (Megkülönböztető név)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Sorozatszám)

                                                4431 9C5F 91E8 162F 4E00 73F6 6AB8 71D8

                                                   Distinguished name of issuer (A kibocsátó megkülönböztető neve)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Érvényességi időszak)

                                                From 21-06-2011 12:35:34 to 21-06-2041 12:35:34

                                                   Message Digest (Az üzenet kivonata) (SHA-1)

                                                3663 2FBA FB19 BDBC A202 3994 1926 ED48 4D72 DD4B

                                                   Message Digest (Az üzenet kivonata) (SHA-256)

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (Kriptográfiai algoritmusok)

                                                SHA-256/RSA 4096

                        —

                           A KBER-PKI onlinehitelesítés-szolgáltató: Ez a hitelesítés-szolgáltató a második szinten a KBER-PKI gyökérhitelesítés-szolgáltató alá van rendelve. A KBER-PKI tanúsítványok felhasználók részére történő kibocsátásáért felelős. A legfontosabb adatai az alábbiak:

                                    a)

                                    SHA-1 tanúsítvány (2):

                                                   Distinguished name (Megkülönböztető név)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Sorozatszám)

                                                2C13 E18F FDB5 91CE 4E29 550B B5A3 F59C

                                                   Distinguished name of issuer (A kibocsátó megkülönböztető neve)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Érvényességi időszak)

                                                From 22-07-2011 12:46:35 to 22-07-2026 12:46:35

                                                   Message digest (Az üzenet kivonata) (SHA-1)

                                                D316 026C D2CF 1A8C 4AA3 8C29 EE3D 591E 4286 AD08

                                                   Message Digest (Az üzenet kivonata) (SHA-256)

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (Kriptográfiai algoritmusok)

                                                SHA-1/RSA 4096

                                    b)

                                    SHA-256 tanúsítvány:

                                                   Distinguished name (Megkülönböztető név)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Sorozatszám)

                                                660C 9B12 9A0A 6C21 5509 38DD 54A0 ED2D

                                                   Distinguished name of issuer (A kibocsátó megkülönböztető neve)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Érvényességi időszak)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (Az üzenet kivonata (SHA-1))

                                                E976 D216 4A5F 62DA C058 6BE0 EC10 EF24 36B8 12AC

                                                   Message Digest (SHA-256) (Az üzenet kivonata (SHA-256))

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (Kriptográfiai algoritmusok)

                                                SHA-256/RSA 4096”

         (1)  Ez a tanúsítványt csak olyan rendszerekben fogják használni, amelyek nem támogatnak magasabb algoritmusokat.

         (2)  Ez a tanúsítványt csak olyan rendszerekben fogják használni, amelyek nem támogatnak magasabb algoritmusokat.


title: 2014/96/EU: A Tanács határozata ( 2014. február 18. ) a 2012/96/EU határozat érvényességének meghosszabbításáról

text:
               19.2.2014

               HU

               Az Európai Unió Hivatalos Lapja

               L 48/10

      A TANÁCS HATÁROZATA

   (2014. február 18.)
   a 2012/96/EU határozat érvényességének meghosszabbításáról
   (2014/96/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között, Cotonouban 2000. június 23-án aláírt és legutoljára Ouagadougouban, Burkina Fasóban 2010. június 22-én felülvizsgált (1) partnerségi megállapodásra (2) (a továbbiakban: az AKCS–EU partnerségi megállapodás) és különösen annak 96. cikkére,
   tekintettel az AKCS–EK partnerségi megállapodás (3) alkalmazásával kapcsolatosan meghozandó intézkedésekre és követendő eljárásra vonatkozó, a tagállamok kormányainak a Tanács keretében ülésező képviselői között fenálló belső megállapodásra és különösen annak 3. cikkére,
   tekintettel az Európai Bizottság javaslatára,
   mivel:

               (1)

               A 2002/148/EK tanácsi határozattal (4) lezárultak az AKCS–EU partnerségi megállapodás 96. cikke (2) bekezdésének c) pontja szerinti konzultációk a Zimbabwei Köztársasággal, és meghozták a megfelelő intézkedéseket. A megfelelő intézkedéseket azóta kiigazították, alkalmazási időszakukat pedig rendszeres időközönként felülvizsgálják.

               (2)

               Az átfogó politikai megállapodás részeként folytatott politikai folyamat melletti szilárd uniós elkötelezettség jeleként, a Tanács 2012. augusztus 7-én a 2012/470/EU határozatával (5) meghosszabbította a 2012/96/EU határozat (6) érvényességi idejét, és 12 hónapra felfüggesztette a Zimbabwéval folytatott együttműködést korlátozó, az AKCS–EU partnerségi megállapodás 96. cikke szerinti megfelelő intézkedések alkalmazását. A Tanács 2013. augusztus 9-én a 2013/428/EU (7) határozatával 2014. február 20-ig meghosszabbította a 2012/96/EU határozat érvényességi idejét, fenntartva a megfelelő intézkedések felfüggesztését.

               (3)

               A Tanács megállapodásának megfelelően, amely szerint ösztönözni kell a 2013-as zimbabwei alkotmány kulcsfontosságú rendelkezéseinek, valamint a nemzetközi és belföldi megfigyelők által a 2013. júliusi választásokat követően tett ajánlások fennmaradó részének teljes körű végrehajtását, fenntartva a megfelelő intézkedések felfüggesztését, a 2012/96/EU határozat érvényességi idejét meg kell hosszabbítani.

               (4)

               Az Unió bármikor felülvizsgálhatja ezt a határozatot,

         ELFOGADTA EZT A HATÁROZATOT:
   1. cikk
   A 2012/96/EU határozat és az abban foglalt megfelelő intézkedések érvényességi ideje meghosszabbodik. A 2012/96/EU határozat 2014. november 1-jén hatályát veszti.
   A 2012/96/EU határozat szerinti megfelelő intézkedések alkalmazása továbbra is felfüggesztés alatt áll. A megfelelő intézkedéseket rendszeresen felül kell vizsgálni, és azokat újra alkalmazni kell, amennyiben jelentősen romlik a helyzet Zimbabwéban.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. február 18-án.

            a Tanács részéről

            az elnök

         G. STOURNARAS

      (1)  HL L 287., 2010.11.4., 3. o.

      (2)  HL L 317., 2000.12.15., 3. o.

      (3)  HL L 317., 2000.12.15., 376. o.

      (4)  A Tanács 2002. február 18-i 2002/148/EK határozata a Zimbabwével az AKCS–EK Partnerségi Megállapodás 96. cikke alapján folytatott konzultációk lezárásáról (HL L 50., 2002.2.21., 64. o.).

      (5)  A Tanács 2012. augusztus 7-i 2012/470/EU határozata a 2012/96/EU határozat érvényességének meghosszabbításáról és a 2002/148/EK határozatban meghatározott megfelelő intézkedések alkalmazásának felfüggesztéséről (HL L 213., 2012.8.10., 13. o.).

      (6)  A Tanács 2012. február 17-i 2012/96/EU határozata az elsőként a Zimbabwével az AKCS–EK partnerségi megállapodás 96. cikke alapján folytatott konzultációk lezárásáról szóló 2002/148/EK határozattal megállapított megfelelő intézkedések kiigazításáról és alkalmazási időszakának meghosszabbításáról (HL L 47., 2012.2.18., 47. o.).

      (7)  A Tanács 2013. augusztus 9-i 2013/428/EU határozata a 2012/96/EU határozat érvényességének meghosszabbításáról (HL L 217., 2013.8.13., 36. o.).